
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ SEN., ARŽUOLUPIŲ K., PAGRINDINĖS ŽEMĖS NAUDOJIMO PASKIRTIES PAKEITIMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ 
2014 m. spalio 22 d. Nr. AT-1046
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimo Nr. 1073 patvirtinto Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu Šakių rajono savivaldybės tarybos 2009 m. balandžio 30 d. sprendimu Nr. T-147 „Dėl rajono savivaldybės teritorijos bendrojo plano tvirtinimo“ ir atsižvelgdamas į viešosios įstaigos „MOTORSPORT LT“ direktoriaus V.Stankūno 2014 m. spalio 16 d. prašymą:

1. K e i č i u  žemės ūkio paskirties 1,0000 ha žemės sklypo (kadastro Nr.8435/0004:52), esančio Šakių sen., Aržuolupių k., pagrindinę žemės naudojimo paskirtį iš žemės ūkio į kitą, nustatant žemės naudojimo  būdą – rekreacinės teritorijos.

2. N u s t a t a u  kitos paskirties  1,0000 ha žemės sklypo (kadastro Nr. 8435/0004:52) vertes:

 
nominalią vertę – 21750 (dvidešimt vienas tūkstantis septyni šimtai penkiasdešimt) litų, nominali indeksuota sklypo vertė –  34800 (trisdešimt keturi tūkstančiai aštuoni šimtai) litų;
 
vidutinę rinkos vertę – 42200 (keturiasdešimt du tūkstančiai du šimtai) litų.

        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Viešoji įstaiga „MOTORSPORT LT“ turi kreiptis į Valstybės įmonės Registrų centrą dėl 1 punkte nurodyto žemės sklypo paskirties pakeitimo ir nustatytų verčių įregistravimo.

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

